- Hindi News
- National
- पोस मशीन से पकड़ी जा रही राशन डीलरों की गड़बड़ियां, दो माह में 12 के लाइसेंस निलंबित
पोस मशीन से पकड़ी जा रही राशन डीलरों की गड़बड़ियां, दो माह में 12 के लाइसेंस निलंबित
राशनवितरण प्रणाली में पोस मशीन से राशन वितरण शुरू करने के बाद रिटेलरों की गड़बड़ी सामने आने लगी हैं। पोस मशीन से वितरण करने से सारा डाटा ऑनलाइन रहता है। इससे विभाग की ओर से पूरे प्रदेश के रिटेलरों की मॉनिटरिंग की जा रही है। वितरण में गड़बड़ी करने वाले रिटेलरों के खिलाफ कार्रवाई के मामलों ने भी पिछले दो माह में गति पकड़ी है। विभाग की आेर से उपभोक्ताओं को पोस मशीन के माध्यम से सामग्री क्रय करने के बारे में बार-बार जागरूक करने से उपभोक्ताओं में भी जागरूकता आई है। रिटेलरों की द्वारा निर्धारित प्रक्रिया में पूरी सामग्री वितरित नहीं करने पर उपभोक्ताओं द्वारा की जाने वाली शिकायतों में भी बढ़ोत्तरी हुई है। विभाग की ओर से पिछले दो माह में आई शिकायतों की जांच कर दो दर्जन रिटेलरों के लाइसेंस निलंबित किए है। रसद विभाग के आंकड़ों के अनुसार, पोस मशीन से वितरण शुरू करने के बाद से विभाग में रिटेलरों के प्रति शिकायतों की संख्या बढ़ गई है। उपभोक्ताओं की ओर से जनवरी फरवरी में 16 रिटेलरों के खिलाफ शिकायतें मिली हैं। इन शिकायतों की विभागीय जांच कर 12 रिटेलरों के लाइसेंस निलंबित किए गए हैं।
नागौर. नवनियुक्तराशन रिटेलरों को पोस मशीन संचालन का प्रशिक्षण दिया गया।
प्रणाली में आई पारदर्शिता
^पोसमशीन से वितरण करने से वितरण प्रणाली में पारदर्शिता आई है। बिना उपभोक्ता को सामग्री दिए स्टॉक कम नहीं किया जा सकता है। इसी कारण गड़बड़ी करने वाले रिटेलरों के खिलाफ कार्रवाई करने में आसानी हुई है। राकेशशर्मा, जिला रसद अधिकारी, नागौर।
पोस मशीन से एक आधार कार्ड से एक से अधिक उपभोक्ताओं को सामग्री वितरण करने का मामला भी सामने आया है। विभाग द्वारा ऑनलाइन गड़बड़ी पकड़ कर जिला रसद अधिकारी को चार रिटेलरों के खिलाफ पुलिस थाने में मामला दर्ज करवाने के निर्देश दिए गए। विभाग की ओर से गांव लालाप की रिटेलर मनोहरी देवी के खिलाफ भावंडा थाने में, मोगास के रिटेलर बाबूलाल कीतलसर के रिटेलर धर्माराम के खिलाफ डेगाना थाने में और डांगावास के रिटेलर कैलाश चंद के खिलाफ मेड़ता सिटी थाने में मामला दर्ज करवाया गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva